Foto: To‘nkarilgan piramida ko‘rinishidagi uy

Takei Nabeshima Architects studiyasi dam olish uyining g‘aroyib loyihasini taqdim etdi. Uy Ispaniyaning Matarraniya tumanida quriladi. TJournal uyning suratlariga e’tibor qaratdi.

Rejaga ko‘ra, uy yirik Solo Houses loyihasining bir qismi bo‘ladi. Loyiha doirasida allaqachon betondan simmetrik qarorgoh va halqa ko‘rinishidagi bino qurilgan. Shuningdek, tomida suzish havzasi bo‘lgan aylana uy va shakli portlashdan ilhomlanilgan bino qurilishi rejalashtirilgan.

Takei Nabeshima Architects tomonidan o‘ylab topilgan uy to‘rt qavatli to‘nkarilgan piramidaga o‘xshaydi. Binoda oshxona, mehmonxona va uchta katta yotoqxona bor, qiya devorlardagi derazalardan tog‘ manzaralari ko‘rinadi.